बैठक में उनकी मौजूदगी का जिक्र, आरोप नहीं; संजय सिंह ने 82 लाख चंदा लिया
Delhi Ex-Deputy CM Manish Sisodia Liquor Policy Case - Raghav Chadha's name in ED's charge sheet. Follow Delhi Liquor Scam (Money Laundering Case)Latest News Updates On Dainik Bhaskar दिल्ली शराब नीति केस में ED की दूसरी सप्लीमेंट्री चार्जशीट में आम आदमी पार्टी (AAP) के राज्य सभा सांसद राघव चड्ढा का भी नाम सामने आया है। हालांकि उन्हें आरोपी नहीं बनाया गया
दिल्ली शराब नीति केस में ED की दूसरी सप्लीमेंट्री चार्जशीट में आम आदमी पार्टी (AAP) के राज्य सभा सांसद राघव चड्ढा का भी नाम सामने आया है। हालांकि उन्हें आरोपी नहीं बनाया गया है। इससे पहले मंगलवार सुबह ही AAP सांसद संजय सिंह का भी नाम सामने आया था। चार्जशीट में उन पर 82 लाख रुपए का चंदा लेने का जिक्र था।
मीडिया रिपोर्ट्स के मुताबिक, सिसोदिया के तत्कालीन सचिव सी अरविंद ने राघव चड्ढा का नाम लिया है। उन्होंने अपने बयान में कहा कि सिसोदिया के आवास पर एक बैठक हुई थी, जिसमें राघव चड्ढा, आबकारी आयुक्त वरुण रूजम और शराब घोटाले के मुख्य आरोपी विजय नायर मौजूद थे।
चड्ढा ने कहा- मैं ऐसी किसी भी बैठक में मौजूद नहीं था
राघव चड्ढा ने मामले में सफाई देते हुए कहा कि ED की चार्जशीट में मेरा नाम आने वाली खबरें और रिपोर्ट तथ्यात्मक रूप से गलत हैं। यह मेरी प्रतिष्ठा और विश्वसनीयता को नुकसान पहुंचाने के लिए किया जा रहा है। ED की किसी भी शिकायत में मुझे आरोपी नहीं बनाया गया है। मेरा नाम किसी बैठक में मौजूद होने को लेकर लिया जा रहा है। मैं ऐसी किसी भी बैठक में मौजूद नहीं था।
16 अप्रैल को CBI ने केजरीवाल से पूछताछ की थी
शराब नीति केस में दिल्ली के मुख्यमंत्री अरविंद केजरीवाल से CBI ने अपने ऑफिस में 16 अप्रैल को करीब साढ़े 9 घंटे तक पूछताछ की थी। केजरीवाल सुबह 11 बजकर 10 मिनट पर एजेंसी के ऑफिस पहुंचे थे और रात 8.30 बजे बाहर आए थे।
बाहर आकर केजरीवाल ने कहा था कि CBI ने जितने सवाल पूछे मैंने सभी के जवाब दिए। हमारे पास कुछ छिपाने के लिए नहीं है। यह पूरा का पूरा कथित शराब घोटाला झूठ है, फर्जी है और गंदी राजनीति से प्रेरित है।
AAP कट्टर ईमानदार पार्टी है। हम मर-मिट जाएंगे पर कभी अपनी ईमानदारी के साथ समझौता नहीं करेंगे। वे AAP को खत्म करना चाहते हैं, लेकिन देश की जनता हमारे साथ है। लगभग 56 सवाल उन्होंने पूछे।
26 फरवरी को मनीष सिसोदिया की गिरफ्तारी हुई थी
बता दें कि दिल्ली के पूर्व डिप्टी सीएम मनीष सिसोदिया इसी मामले में ED की हिरासत में हैं। उन्हें 26 फरवरी को CBI ने 8 घंटे की पूछताछ के बाद गिरफ्तार किया था। 7 दिन की सीबीआई रिमांड के बाद कोर्ट ने 6 मार्च को सिसोदिया को 14 दिन (20 मार्च तक) की न्यायिक हिरासत में तिहाड़ जेल भेजा था।
यहां ED ने दिल्ली के पूर्व डिप्टी सीएम से शराब नीति केस से जुड़े मनी लॉन्ड्रिंग केस में पूछताछ की थी, जेल से ही एजेंसी ने सिसोदिया को गिरफ्तार कर लिया था। फिलहाल मनीष सिसोदिया ED की कस्टडी में हैं। पिछली सुनवाई में कोर्ट ने सिसोदिया की कस्टडी 8 मई तक बढ़ा दी थी।
ED ने सिसोदिया से तिहाड़ जेल में पूछताछ की थी
रिपोर्ट्स के मुताबिक ED की टीम इस मामले में गिरफ्तार दो अन्य आरोपियों के साथ तिहाड़ पहुंची थी। ED ने बताया था कि नई शराब नीति बनाने में साउथ दिल्ली के व्यापारियों से 100 करोड़ की रिश्वत ली गई थी। इस मामले में ED ने 6 मार्च को हैदराबाद के बिजनेसमैन अरुण रामचंद्र पिल्लई और अमनदीप ढल को गिरफ्तार किया था।
इस मामले में तेलंगाना के CM के. चंद्रशेखर राव (KCR) की बेटी के. कविता का नाम भी आया था। एजेंसी इस केस में कविता से भी पूछताछ कर चुकी है।
दिल्ली शराब नीति केस से जुड़ी यह खबर भी पढ़ सकते हैं...
मनीष सिसोदिया की न्यायिक हिरासत 8 मई तक बढ़ाई, ED केस में राउज एवेन्यू कोर्ट का आदेश
दिल्ली शराब नीति से जुड़े ED केस में दिल्ली के राउज एवेन्यू कोर्ट ने आप नेता मनीष सिसोदिया की हिरासत 8 मई तक बढ़ा दी है। 6 अप्रैल को कोर्ट ने ED को उनकी 29 अप्रैल तक की कस्टडी दी थी। कोर्ट जाने के दौरान सिसोदिया ने कहा था कि पीएम मोदी कितनी भी कोशिश कर लें अरविंद केजरीवाल का काम नहीं रोक पाएंगे। पूरी खबर पढ़ें...
जेल से मनीष सिसोदिया का मैसेज, लिखा- साहेब जेल में डालकर मुझे कष्ट पहुंचा सकते हो, मेरे हौसले नहीं तोड़ सकते
आबकारी घोटाले में CBI और ED द्वारा भ्रष्टाचार मामले में गिरफ्तारी के बाद रिमांड में चल रहे पूर्व डिप्टी CM मनीष सिसोदिया ने तिहाड़ जेल से ही केंद्र सरकार पर हमला बोला। सिसोदिया ने कहा कि अंग्रेजों ने भी स्वतंत्रता सेनानियों को कष्ट दिए। जेल में कष्ट पहुंचाया जा सकता है पर वो मेरे हौसले को नहीं तोड़ सकते। पूरी खबर पढ़ें...